

МОНГОЛ УЛСЫН ХУУЛЬ

2018 оны 06 сарын 21 өдөр Төрийн ордон, Улаанбаатар хот

**АШИГТ МАЛТМАЛЫН ТУХАЙ**

**/Шинэчилсэн найруулга/ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Ашигт малтмалын тухай хуульд доор дурдсан агуулгатай дараах хэсэг, заалт нэмсүгэй:

**1/26 дугаар зүйлийн 26.12 дахь хэсэг:**

“26.12.Ашигт малтмалын ашиглалтын тусгай зөвшөөрөл авсан этгээд газар ашиглах эрхээ Эд хөрөнгийн эрхийн улсын бүртгэлийн тухай хуульд заасны дагуу эрхийн улсын бүртгэлд бүртгүүлнэ.”

**2/27 дугаар зүйлийн 27.1.14 дэх заалт:**

“27.1.14.газар ашиглах эрхээ Эд хөрөнгийн эрхийн улсын бүртгэлийн тухай хуульд заасны дагуу эрхийн улсын бүртгэлд бүртгүүлсэн байх.”

**3/49 дүгээр зүйлийн 49.13 дахь хэсэг:**

“49.13.Ашигт малтмалын ашиглалтын тусгай зөвшөөрлийг шилжүүлэн авсан этгээдийн газар ашиглах эрх нь эрхийн улсын бүртгэлд бүртгүүлснээр үүснэ.”

**2 дугаар зүйл.**Энэ хуулийг Эд хөрөнгийн эрхийн улсын бүртгэлийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА М.ЭНХБОЛД